Gambina-Kallu

Harjunpäässä vaikutti aikanaan Gambina-Kallu. Mies muistetaan muutamasta hokemasta, kuten "hati siti kuti koukero nam nam nam" ja "en ole luojan luoma, olen Koivuluoma". Kallu joi aamukaljansa pillillä, koska käsien vapina loppui vasta muutaman pullon jälkeen. Eläkepäivänä krapula hoitui vetäisemällä näytösluonteisesti Dry Vodka yhdellä huikalla naamariin. Silloin ei oltu köyhiä tai kipeitä. Vodkapullon korkki lensi aina kaaressa saatesanojen "tätä ei tarvita" kera.

Kallu mursi varpaansa kaatuessaan Harjunpään Siwan portaissa. Mies painoi menemään murtuneella varpaalla vuosikausia, kuolemaansa asti. Varvas kun ei jatkuvan dokaamisen ja kaatuilun vuoksi parantunut koskaan.

Harjunpään baarissa Kallu heitteli vakiolauseitaan. Jos baariin astui talvella nainen, Kallu kohteliaasti kysyi että ”onko klitoris huurteessa”. Joskus Radio Porin tehdessä suoria lähetyksiä lähikapakoista pääsi Kallu laulamaan Irwin Goodmanin Salaista agenttia suoraan lähetykseen.